CELEX: 62010CA0301
Language: da
Date: 2012-10-18 00:00:00
Title: Sag C-301/10: Domstolens dom (Første Afdeling) af 18. oktober 2012 — Europa-Kommissionen mod Det Forenede Kongerige Storbritannien og Nordirland (Traktatbrud — forurening og skadevirkninger — rensning af byspildevand — direktiv 91/271/EØF — artikel 3, 4 og 10 — bilag I, litra A og B)

8.12.2012   
            
            
               DA
            
            
               Den Europæiske Unions Tidende
            
            
               C 379/2
            
         Domstolens dom (Første Afdeling) af 18. oktober 2012 — Europa-Kommissionen mod Det Forenede Kongerige Storbritannien og Nordirland
   (Sag C-301/10) (1)
   
   (Traktatbrud - forurening og skadevirkninger - rensning af byspildevand - direktiv 91/271/EØF - artikel 3, 4 og 10 - bilag I, litra A og B)
   2012/C 379/02
   Processprog: engelsk
   
      Parter
   
   
      Sagsøger: Europa-Kommissionen (ved: S. Pardo Quintillán, A.-A. Gilly og A. Demeneix, som befuldmægtigede)
   
      Sagsøgt: Det Forenede Kongerige Storbritannien og Nordirland (ved L. Seeboruth, som befuldmægtiget, bistået af D. Anderson, QC, samt barristers S. Ford og B. McGurk)
   
      Sagens genstand
   
   Traktatbrud — tilsidesættelse af artikel 3, stk. 1 og 2, artikel 4, stk. 1 og 3, og artikel 10 samt bilag I, litra A og B, i Rådets direktiv 91/271/EØF af 21. maj 1991 om rensning af byspildevand (EFT L 135, s.40) — undladelse af at sikre en tilstrækkelig rensning af byspildevandet i flere byområder i London (Whitburn, Beckton, Crossness og Mogden)
   
      Konklusion
   
   
               1)
            
            
               Det Forenede Kongerige har tilsidesat de forpligtelser, der påhviler det i medfør af Rådets direktiv 91/217/EØF af 21. maj 1991 om rensning af byspildevand, idet det ikke har sikret:
               
                           —
                        
                        
                           en passende opsamling af byspildevand i byområder med mere end 15 000 personækvivalenter i Sunderland (Whitburn) og i London (kloaknettene i Beckton og Crossness) i overensstemmelse med artikel 3, stk. 1 og 2, og litra A i bilag I til direktiv 91/271, og
                        
                     
                           —
                        
                        
                           en passende rensning af byspildevand i byområder med mere end 15 000 personækvivalenter i London (rensningsanlæggene i Beckton, Crossness og Mogden) i overensstemmelse med artikel 4, stk. 1 og 3, artikel 10 og litra B i bilag I til direktiv 91/271.
                        
                     
         
               2)
            
            
               Det Forenede Kongerige betaler sagens omkostninger.
            
         
      (1)  EUT C 246 af 11.9.2010.